T417 (bas Rapid KL)

Laluan bas **T417** (MRT Batu 11 Cheras–Taman Karunmas) merupakan sebuah laluan bas awam di Lembah Klang, Malaysia. Laluan bas T417 merupakan sebuah laluan bas perantara yang bermula dari Stesen MRT Batu 11 Cheras di Selangor dan menuju ke kawasan petempatan Batu 11 Cheras, Taman Cheras Jaya, Taman Dutamas, Kampung Baru Balakong, Taman Impian Ehsan, Taman D'Impian Tropika, Taman Setia, Taman Desa Karunmas dan dua kawasan perindustrian iaitu Taman Industri Balakong Jaya dan Taman Perindustrian Alfa Impian.

Laluan bas ini berkhidmat di 38 buah hentian bas, dan memulakan perkhidmatannya buat pertama kalinya pada 16 Julai 2017, selari dengan pembukaan dan pengoperasian MRT Laluan Kajang (PYL) fasa kedua dari stesen MRT Muzium Negara ke stesen MRT Kajang. Laluan bas T417 merupakan satu daripada 23 buah laluan bas perantara MRT Laluan Kajang yang diperkenalkan oleh Agensi Pengangkutan Awam Darat (APAD) menjelang pembukaan MRT Laluan Kajang fasa kedua. Laluan bas T417 dikendalikan sepenuhnya oleh Rapid Bus di bawah kendalian Rapid KL.

## Perkhidmatan
Laluan bas T417 telah diperkenalkan sehari sebelum MRT Laluan Kajang dibuka secara rasmi iaitu pda 15 Julai 2017 melalui hantaran di Facebook melalui akaun rasmi Agensi Pengangkutan Awam Darat (APAD). Dalam hantaran tersebut, laluan bas T417 telah tersenarai dalam 23 buah senarai laluan bas perantara MRT yang bakal diperkenalkan menjelang pembukaan MRT Laluan Kajang pada 16 Julai 2017. Pada awalnya, laluan bas T417 tidak berkhidmat di sekitar Taman Desa Karunmas, tetapi menjelang 1 Disember 2017, laluan bas T417 telah diperpanjangkan laluannya dengan memasuki kawasan perumahan Taman Desa Karunmas. Kenyataan rasmi itu dibuat di laman Facebook Rapid KL. Dengan pemanjangan laluan bas ini, 10 hentian baharu bas dibentuk di sepanjang Jalan Balakong Jaya 5, Jalan Penaga, Jalan Karunmas 5 dan Persiaran Karunmas.

Laluan bas T417 merupakan sebuah laluan bas dalam Koridor Cheras (dalam kategori penomboran laluan bas 400–499). T417 merupakan sebuah laluan perantara MRT yang berkhidmat di sekitar Batu 11 Cheras, Taman Cheras Jaya, Taman Dutamas, Kampung Baru Balakong, Taman Impian Ehsan, Taman D'Impian Tropika, Taman Setia, Taman Desa Karunmas, Taman Industri Balakong Jaya dan Taman Perindustrian Alfa Impia. Perkhidmatan bas ini menyediakan kesalinghubungan batuan pertama dan akhir bagi penduduk setempat di kawasan tersebut ke Stesen MRT Batu 11 Cheras, yang di mana menyediakan perkhidmatan MRT Laluan Kajang (PYL) ke Kwasa Damansara dan Kajang.

Terdapat sebanyak 38 hentian bas yang terkandung dalam servis perkhidmatan laluan bas T417, dengan 17 buah hentian bas pertukaran ke laluan bas yang lain. Masa perjalanan keseruluhan laluan bas ini adalah dalam lingkungan 42 minit dari Hentian Bas MRT Batu 11 Cheras ke hentian bas yang sama. Kekerapan bas laluan ini pula 20 hingga 40 minit pada hari Isnin–Jumaat dan 30 minit hingga 1 jam pada hari Sabtu dan Ahad dan bergantung kepada keadaan lalu lintas semasa. Bas laluan T410 berkhidmat setiap hari.Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja iaitu melalui kad Touch 'n Go ataupun kad konsesi bermula tahun 2019. Mod pembayaran sebelum tahun 2019 bas perkhidmatan bas laluan T410 ialah melalui wang kertas dan pembayaran elektronik.

## Hentian bas
Terdapat 38 buah hentian bas dalam perkhidmatan bas laluan T417.

### Senarai hentian bas

## Lihat juga
* Senarai laluan bas di Lembah Klang

## Rujukan